Tiziri tessaweḍ 17 n yisseggasen, tewweḍ akken ad tesɛeddi akayaḍ n l bak, telḥeq d tilemẓit tegma tfekka-s akken ilaq, yewzen-itt Rebbi deg lmizan, yefka-as cbaḥa d zzin I iyeswhemen akk madden, d argaz neɣ d tamṭṭut, aṭas itt-imennan d leḥlal-is, ma d nettat asirem-ines, ad tɣer akken azekka ad tili tameṭṭut i izemren i yiiman-is. Xas teḥrec mliḥ deg leqraya, maca bessif itt-ttaǧǧan wat uxxam ad tkemmel taɣuri-s, acku nutni walan belli taqcict temmug kan i leqdic n uxxam.